Brucita

Brucita er en slekt av biller som tilhører familiegruppen bladbiller (Chrysomelidae). Det er kjent én art.

Utseende 
En middelsstor, avlang, matt, lyst brunlig bladbille. Antennene er mørke, middels kraftige, rundt halvparten så lange som kroppen. Hodet er kort og bredt, fasettøynene ikke påfallende utstående. Pronotum er rundet, rosa i midten med gulaktige for- og bakkanter, med tre ovale, brune flekker. Dekkvingene er jevnbrede, en del bredere enn pronotum, fløyelsaktig brune med et par uregelemessige, opphøyde lengderibber.

Levevis 
Både larvene og de voksne (imago) er planteetere. Arten forekommer i palmeskoger der den lever på planten Ehretia anacua (rubladfamilien).

Utbredelse 
Arten er kjent fra Texas og Guatemala.

Systematisk inndeling 

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien trådbladbiller, Galerucinae Latreille, 1802
 stammen Galerucini
 slekten Brucita Wilcox, 1965
 Brucita marmorata (Jacoby, 1886)

Referanser

Eksterne lenker 
 bugguide.net - bildedatabase over nordamerikanske insekter
 

Bladbiller
Biller formelt beskrevet i 1886
USAs insekter
Guatemalas insekter